Document ID: 32006R1539

UREDBA KOMISIJE (ES) št. 1539/2006
z dne 13. oktobra 2006
o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti, za proračunsko leto 2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1) in zlasti člena 6 Uredbe,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (2) in zlasti člena 3(2) Uredbe,
ob upoštevanju naslednjega:
(1)
V skladu s členom 2 Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (3) mora Komisija sprejeti načrt razdeljevanja, financiran iz sredstev, ki so na voljo v proračunskem letu 2007. Načrt mora za vsako državo članico, ki uporablja ukrep, zlasti določati najvišja razpoložljiva finančna sredstva za izvedbo njenega dela načrta in količino vsake vrste proizvoda, ki se zagotovi iz zalog intervencijskih agencij.
(2)
Države članice, vključene v načrt za leto 2007, so predložile podatke, zahtevane v skladu s členom 1 Uredbe (EGS) št. 3149/92.
(3)
Pri dodelitvi sredstev je treba upoštevati izkušnje in količino sredstev, dodeljenih v predhodnem letu, ki so jih države članice uporabile.
(4)
Člen 2(3)(1)(c) Uredbe (EGS) št. 3149/92 določa dodeljevanje sredstev za nakup proizvodov na trgu, ki začasno niso na voljo v intervencijskih zalogah. Ker so zaloge posnetega mleka v prahu in riža v intervencijskih agencijah trenutno zelo majhne in so že bili sprejeti ukrepi za njihovo prodajo na trgu v skladu z okvirno Uredbo (EGS) št. 3149/92, in ker ni predvidenih dodeljenih sredstev za omenjene proizvode za leto 2006, je treba določiti sredstva za nakup posnetega mleka v prahu in riža, potrebnega za izvedbo načrta za leto 2007, na trgu. Poleg tega je treba sprejeti posebne določbe, da se zagotovi pravilna izvedba dobavne pogodbe.
(5)
Ob upoštevanju posebnih potreb nekaterih držav članic, da se dovoli odvzem riža iz plačila za žita in za izdelke na osnovi žit, v skladu s tretjim pododstavkom člena 4(1)(b) Uredbe (EGS) št. 3149/92.
(6)
Člen 7(1) Uredbe (EGS) št. 3149/92 določa, da se med državami članicami premestijo proizvodi, ki niso na voljo v intervencijskih zalogah države članice, kjer so navedeni proizvodi potrebni za izvedbo letnega načrta. Zato je treba prenose znotraj Skupnosti, potrebne za izvedbo načrta za leto 2007, odobriti pod pogoji, predvidenimi v členu 7 Uredbe (EGS) št. 3149/92.
(7)
Za izvedbo načrta mora biti datum uveljavitve v smislu člena 3 Uredbe (ES) št. 2799/98 dan, ko se začne finančno leto za upravljanje zalog v javnem skladiščenju.
(8)
V skladu s členom 2(2) Uredbe (EGS) št. 3149/92 se je Komisija pri pripravi načrta posvetovala z glavnimi organizacijami, ki so seznanjene s težavami najbolj ogroženih oseb v Skupnosti.
(9)
Ukrepi, predvideni s to uredbo, so v skladu z mnenjem pristojnih upravljalnih odborov -
SPREJELA NASLEDNJO UREDBO:
Člen 1
Za leto 2007 se živila, namenjena najbolj ogroženim osebam v Skupnosti v skladu z Uredbo (EGS) št. 3730/87, razdeljujejo v skladu z načrtom razdeljevanja iz Priloge I k tej uredbi.
Člen 2
1. Sredstva, namenjena državam članicam za nakup posnetega mleka v prahu na trgu in riža, potrebnega v okviru načrta iz člena 1 te uredbe, so določena v Prilogi II.
2. Naročilo za dobavo posnetega mleka v prahu in riža iz odstavka 1 je uspešnemu ponudniku dodeljena pod pogojem, da položi varščino v višini ponudbene cene, ki jo izda v imenu intervencijske agencije.
Člen 3
Prenose znotraj Skupnosti proizvodov iz Priloge III k tej uredbi je zato treba odobriti pod pogoji, predvidenimi v členu 7 Uredbe (EGS) št. 3149/92.
Člen 4
Za izvedbo načrta iz člena 1 te uredbe je datum uveljavitve iz člena 3 Uredbe (ES) št. 2799/98 1. oktobra 2006.
Člen 5
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 2006

Labels: 2
17
5
0
3
18
15